» 2019 » December » 30Stockmarketbd.com\nডাটা সেন্টার ও স্টার্টআপ লিমিটেড কোম্পানি গঠনে অনুমোদন\nPosted on December 30, 2019 by kazi Arifur Rahman\nবাংলাদেশ কম্পিউটার কাউন্সিলের আওতায় বাংলাদেশে ডাটা সেন্টার কোম্পানি লিমিটেড ও স্টার্টআপ বাংলাদেশ লিমিটেড শীর্ষক কোম্পানি গঠনের প্রস্তাবে অনুমোদন দিয়েছে মন্ত্রিসভা।\nএকই সঙ্গে এই কোম্পানি দুটির মেমোরেন্ডাম অব অ্যাসোসিয়েশন এবং আর্টিকেলস অব অ্যাসোসিয়েশনের খসড়ায়ও অনুমোদন দেওয়া হয়েছে।\nসোমবার (৩০ ডিসেম্বর) প্রধানমন্ত্রীর কার্যালয়ে প্রধানমন্ত্রী শেখ হাসিনার সভাপতিত্বে অনুষ্ঠিত মন্ত্রিসভার বৈঠকে এ অনুমোদন দেওয়া হয়।\nবৈঠক শেষে সচিবালয়ে মন্ত্রিপরিষদ বিভাগের সম্মেলন কক্ষে মন্ত্রিপরিষদ সচিব খন্দকার আনোয়ারুল ইসলাম সাংবাদিকদের এ কথা জানান।\nতিনি বলেন, বাংলাদেশ কম্পিউটার কাউন্সিলের আওতাধীন স্টার্টআপ বাংলাদেশ লিমিটেড শীর্ষক কোম্পানি গঠনের প্রস্তাব এবং ওই কোম্পানির মেমোরেন্ডাম অব অ্যাসোসিয়েশন এবং আর্টিক্যালস অব অ্যাসোসিয়েশনের খসড়ায় অনুমোদন দেওয়া হয়েছে। সরকারি ও বেসরকারি খাতের অংশীদারিত্বে সরকারি সেবাসমূহ জনগণের দোরগোড়ায় পৌঁছে দেওয়ার জন্য পদক্ষেপ নেওয়াই এর লক্ষ্য।\nমন্ত্রিপরিষদ সচিব বলেন, গাজীপুর জেলার কালিয়াকৈরে বঙ্গবন্ধু হাইটেক সিটিতে একটি ফোরটায়ার জাতীয় ডাটা সেন্টার নির্মিত হয়েছে। এটি বিশ্বের ৭ম ফোরটায়ার জাতীয় ডাটা সেন্টার। এতে বিভিন্ন ডিজিটাল কনটেন্ট ও এ জাতীয় ডাটা সংরক্ষণ করা হবে। এখান থেকে ডাটা স্টোরেজ, ব্যাক-আপ, সার্ভিস, নিরাপত্তা, শেয়ারিং, ই-গর্ভনেন্স সার্ভিসসহ বিভিন্ন সেবা দেওয়া হবে।\n‘এর ফলে বিদেশে ডাটা সেন্টারের ওপর নির্ভরতা কমে আসবে। এতে সরকার প্রতিবছর ৩৫৩ কোটি সাশ্রয় করতে সক্ষম হবে। এছাড়া গবেষণা ও উদ্ভাবনের মাধ্যমে সেবার মানও বাড়ানো সম্ভব হবে,’ যোগ করেন তিনি।\nঋণের সুদ হার কমানোর ৩ মাস সময় পেল ব্যাংকগুলো\nঅর্থমন্ত্রী আ হ ম মুস্তফা কামাল জানিয়েছেন, সকল খাতের ব্যাংক ঋণের সুদ হবে ৯ শতাংশ এবং তা বাস্তবায়ন হবে আগামী বছরের ১ এপ্রিল থেকে।\nসোমবার সন্ধ্যায় গুলশানের জব্বার টাওয়ারে ব্যাংকার্স এসোসিয়েশনের এক অনুষ্ঠানে তিনি এ কথা জানিয়েছেন।\nতিনি আরো বলেন, সকল ব্যাংকের আমানতের সুদের হার ৬ শতাংশ এটিও আগামী ১ এপ্রিল থেকে কার্যকর হবে।\nউল্লেখ্য, বাংলাদেশ ব্যাংকের বোর্ড সভার সিদ্ধান্ত অনুযায়ী উৎপাদনশীল খাতের ঋণের সুদ নয় শতাংশ ১ জানুয়ারি থেকে বাস্তবায়নের কথা।\nকিন্তু সে সিদ্ধান্ত পরিবর্তন করে উৎপাদন, অনুৎপাদনসহ সব খাতের সুদ ৯ শতাংশ করা এবং তা তিন মাস পিছিয়ে বাস্তবায়নের কথা আজ জানান অর্থমন্ত্রী।\nরড কারখানায় অভিযান চালানোর নির্দেশ শিল্পমন্ত্রীর\nঅবৈধ ও নিম্নমানের এমএস রড উৎপাদনকারী প্রতিষ্ঠানের বিরুদ্ধে শিগগিরই বাংলাদেশ স্ট্যান্ডার্ডস অ্যান্ড টেস্টিং ইনস্টিটিউশনের (বিএসটিআই) অভিযান শুরুর নির্দেশনা নিয়েছেন শিল্পমন্ত্রী নূরুল মজিদ মাহমুদ হুমায়ূন।\nসোমবার (৩০ ডিসেম্বর) শিল্প মন্ত্রণালয়ের সম্মেলন কক্ষে বাংলাদেশ স্টিল ম্যানুফ্যাকচারার্স অ্যাসোসিয়েশনের প্রতিনিধিদলের সঙ্গে আয়োজিত বৈঠকে তিনি এ নির্দেশনা দেন। বৈঠকে দেশের উদীয়মান স্টিল শিল্পের সম্ভাবনা ও সমস্যা নিয়ে আলোচনা হয়।\nশিল্পমন্ত্রী বলেন, জননিরাপত্তার স্বার্থে এ ধরনের প্রতিষ্ঠানের বিরুদ্ধে অভিযান পরিচালনা করা হবে। এর পাশাপাশি যেসব রড উৎপাদনকারী প্রতিষ্ঠান অনুমোদন ছাড়াই অনৈতিকভাবে বিএসটিআইয়ের লোগো ব্যবহার করছে, সেগুলোর বিরুদ্ধেও আইনানুগ ব্যবস্থা নেওয়া হবে।\nতিনি বলেন, দেশীয় শিল্পের স্বার্থরক্ষায় সরকার সম্ভব সব ধরনের সহায়তা দেবে। গুণগতমানের স্টিল শিল্প উৎপাদনকারী প্রতিষ্ঠানগুলোর যৌক্তিক দাবি সরকার গুরুত্বের সঙ্গে বিবেচনা করবে। তিনি এমএস রডের ওপর যৌক্তিকহারে মার্কিং ফি নির্ধারণের বিষয়ে কার্যকর ব্যবস্থা নিতে মন্ত্রণালয়ের কর্মকর্তাদের নির্দেশনা দেন।\nএ সময় অ্যাসোসিয়েশনের নেতারা জানান, বর্তমানে দেশের স্টিল শিল্পখাতে বিশ্বমানের রড উৎপাদিত হচ্ছে। প্রয়োজনীয় পৃষ্ঠপোষকতা পেলে দেশীয় কারখানার উৎপাদন থেকে অভ্যন্তরীণ চাহিদা মিটিয়ে বিদেশে রপ্তানির সুযোগ রয়েছে। এক শ্রেণির অসাধু উদ্যোক্তা ভেজাল ও নিম্নমানের রড উৎপাদনের মাধ্যমে এ শিল্পের সুনাম ক্ষুণ্ন করছে বলেও তারা অভিযোগ করেন।\nবৈঠকে অ্যাসোসিয়েশনের নেতারা ভেজাল খাদ্যের বিরুদ্ধে পরিচালিত অভিযানের মতো ভেজাল ও নিম্নমানের রড উৎপাদনকারী প্রতিষ্ঠানগুলোর বিরুদ্ধেও বিএসটিআই’র অভিযান জোরদারের তাগিদ দেন। একইসঙ্গে তারা স্টিল শিল্পে যৌক্তিকহারে মার্কিং ফি নির্ধারণের দাবি জানান।\nবৈঠকে শিল্প মন্ত্রণালয়ের অতিরিক্ত সচিব মো. হেলাল উদ্দিন এনডিসি, বাংলাদেশ স্টিল ম্যানুফ্যাকচারার্স অ্যাসোসিয়েশনের সাবেক সভাপতি শেখ মাসাদুল আলম মাসুদ, বর্তমান কমিটির সিনিয়র সহসভাপতি জহিরুল হক চৌধুরী, সাধারণ সম্পাদক মো. শহিদ উল্লাহ, পরিচালক মো. আবুল কালাম, হারুনূর রশিদ, মো. কামরুল ইসলাম, আশরাফ সিদ্দিকীসহ অন্য নেতা এবং শিল্প মন্ত্রণালয় ও বিএসইসি’র ঊর্ধ্বতন কর্মকর্তারা উপস্থিত ছিলেন।\nসরকারি কর্মচারীদের বাড়ি নির্মাণ বা ফ্ল্যাট কেনার জন্য গৃহঋণে সুদের হার আরও কমিয়েছে সরকার। গৃহঋণের সুদের হার সর্বোচ্চ ৯ শতাংশ নির্ধারণ করেছে। আগামী বুধবার অর্থাৎ ২০২০ সালের ১ জানুয়ারি থেকে তা কার্যকর হবে। এই হার আগে ছিল সর্বোচ্চ ১০ শতাংশ।\nঅর্থ বিভাগের উপসচিব দিল আফরোজা স্বাক্ষরিত এ-সংক্রান্ত একটি প্রজ্ঞাপনে এ তথ্য জানানো হয়েছে।\nপ্রজ্ঞাপনে বলা হয়, প্রধানমন্ত্রীর নির্দেশনা মোতাবেক সরকারি কর্মচারীদের জন্য ব্যাংকিং ব্যবস্থার মাধ্যমে গৃহনির্মাণ ঋণের সুদের হার সর্বোচ্চ ৯ শতাংশ পুনর্নির্ধারণ করা হলো। এটি হবে সরল সুদ এবং ঋণগ্রহীতা কর্মচারী কেবলমাত্র ব্যাংক রেটের সমহারে সুদ পরিশোধ করবেন। এ পুনর্নির্ধারিত সুদের হার কেবলমাত্র নতুন ঋণগ্রহীতার ক্ষেত্রে প্রযোজ্য হবে।\nআগামী ১ জানুয়ারি থেকে নতুন প্রজ্ঞাপন কার্যকর হবে বলে জানানো হয়েছে।\nচীনা ব্যবসায়ীদের বাংলাদেশে বিনিয়োগের অনুরোধ\nPosted on December 30, 2019 December 30, 2019 by kazi Arifur Rahman\nবাংলাদেশে বিনিয়োগের জন্য চীনা ব্যবসায়ীদের প্রতি অনুরোধ জানিয়েছেন ঢাকায় নিযুক্ত দেশটির রাষ্ট্রদূত লি জিমিং। সোমবার (৩০ ডিসেম্বর) রাজধানীতে আয়োজিত এক অনুষ্ঠানে তিনি এ অনুরোধ জানান।\nরাজধানীর হোটেল রেডিসন ব্লুতে চাইনিজ এন্টারপ্রাইজ অ্যাসোসিয়েশন ইন বাংলাদেশ (সিইএবি) উদ্বোধন উপলক্ষে এক অনুষ্ঠানে এ আহ্বান জানান রাষ্ট্রদূত লি জিমিং। এ অনুষ্ঠানে অতিথি ছিলেন বাণিজ্যমন্ত্রী টিপু মুনশি।\nরাষ্ট্রদূত লি জিমিং বলেন, চীন বাংলাদেশের অন্যতম বড় ব্যবসায়িক অংশীদার। দুই দেশের মধ্যে প্রতিনিয়ত ব্যবসা ও বাণিজ্য বাড়ছে। চীন বাংলাদেশে পদ্মাসেতু, রেল, বিদ্যুৎ-জ্বালানি খাতে বিনিয়োগ করছে। বাংলাদেশে চীনাদের বিনিয়োগের আরো সুযোগ রয়েছে।\nবাংলাদেশে চীনা ব্যবসায়ীদের বিনিয়োগের জন্য আহ্বান জানান তিনি।\nঅনুষ্ঠানে বাণিজ্যমন্ত্রী টিপু মুনশি বলেন, চীন বিশ্বে ব্যবসার নেতৃত্ব দিচ্ছে। বাংলাদেশেও চীনাদের বিনিয়োগের অনেক সুযোগ রয়েছে। প্রধানমন্ত্রী শেখ হাসিনা বাংলাদেশে বিদেশি বিনিয়োগকে স্বাগত জানিয়েছেন। সে কারণে আমরা অন্যদের সঙ্গে চীনকে আরো বিনিয়োগের আহ্বান জানাই।\nঅনুষ্ঠানে অন্যদের মধ্যে বাংলাদেশ বিনিয়োগ উন্নয়ন কতৃর্পক্ষের নির্বাহী চেয়ারম্যান সিরাজুল ইসলাম, বাংলাদেশ রপ্তানি প্রক্রিয়াকরণ অঞ্চল কর্তৃপক্ষের (বেপজা) নির্বাহী চেয়ারম্যান সালাহউদ্দিন ইসলাম, বাংলাদেশ ইকনোমিক জোন কতৃর্পক্ষের নির্বাহী চেয়ারম্যান পবন চৌধুরী, বাংলাদেশ চেম্বার অব কমার্স অ্যান্ড ইন্ডাস্ট্রির সভাপতি শেখ ফজলে ফাহিম প্রমুখ উপস্থিতক ছিলেন।\nডিএসইতে চালু হলো নতুন সূচক (সিডিএসইটি)\nদেশের প্রধান শেয়ারবাজার ঢাকা স্টক এক্সচেঞ্জে (ডিএসই) নতুন ইনডেক্স ‘সিএনআই-ডিএসই সিলেক্ট ইনডেক্স’ (সিডিএসইটি) চালু হলো। সোমবার ডিএসইর নতুন এই সূচকটির উদ্বোধন করা হয়।\nবিনিয়োগকারীরা যাতে একনজরে বৃহৎ,মধ্যম ও সল্প মূলধনী কোম্পানির মূল্য হ্রাস-বৃদ্ধি দেখতে পারে, সেইজন্য এই সূচক চালু করা হয়েছে। এর ফলে বিশ্ববাজারে ডিএসই সূচকের ব্রান্ডিং এবং বিদেশি বিনিয়োগকারীরা দেশের শেয়ারবাজারে আরও বেশি বিনিয়োগ করতে আগ্রহী হবেন বলে ডিএসইর কর্তাব্যক্তিরা দাবি করেছেন।\nআগামী বুধবার থেকে ডিএসইর ওয়েবসাইটে হোমপেজে ইনডেক্সটি দেখা যাবে। বর্তমানে সূচকটিতে ৪০টি কোম্পানি রয়েছে। নতুন সূচকে কোম্পানি অন্তর্ভুক্তির ক্ষেত্রে বাজার মূলধন, মৌলভিত্তি ও তারল্য বিবেচনায় নেওয়া হয়েছে। এই ইনডেক্সের বেস তারিখ ৩১ ডিসেম্বর, ২০১৫ এবং বেস ভ্যালু ১০০০ পয়েন্ট। প্রতি ৬ মাসে সূচকটি পুর্নমূল্যায়ন করা হবে।\n৫০ কোটি টাকার বন্ড ইস্যু করতে চায় সুহৃদ ইন্ডাস্ট্রিজ\nব্যবসার পরিধি বাড়ানোর লক্ষ্যে প্রেফারেন্স শেয়ার ছেড়ে ৫০ কোটি টাকা উত্তোলনের ঘোষণা দেয় শেয়ারবাজারে তালিকাভুক্ত সুহৃদ ইন্ডাষ্ট্রিজ লিমিটেড। তবে আজ অনুষ্ঠিত কোম্পানি বিশেষ সাধারণ সভায় (ইজিএম) শেয়ারহোল্ডাররা প্রেফারেন্স শেয়ার ছাড়ার পরিবর্তে বন্ড ছাড়ার পক্ষে অনুমোদন দেয়। তাই কোম্পানিটি ৫ কোটি বন্ড প্রতিটি ১০ টাকায় ইস্যু করে ৫০ কোটি টাকা উত্তোলন করবে।\nএদিকে কোম্পানির ১৫তম বার্ষিক সাধারণ সভায় (এজিএম) কোনাবাড়ি, গাজীপুরে অনুষ্ঠিত হয়। অনুষ্ঠিত এজিএমে ২০১৮-১৯ অর্থবছরের নিরীক্ষা প্রতিবেদন, পরিচালকদের প্রতিবেদন ও ঘোষিত ১০ শতাংশ ক্যাশ ডিভিডেন্ড শেয়ারহোল্ডারদের মাধ্যমে অনুমোদিত হয়।\nএর আগে গত ১ সেপ্টেম্বর কোম্পানিটির অনুমোদিত মূলধন ১০০ কোটি টাকা থেকে ১৫০ কোটি টাকায় উন্নীত করার সিদ্ধান্ত নেয়। অতিরিক্ত ৫০ কোটি টাকা প্রেফারেন্স শেয়ার ইস্যুর মাধ্যমে বাড়ানো হবে বলে জানায়। পাশাপাশি শেয়ারহোল্ডাররা প্রেফারেন্স শেয়ার ইস্যু করে অনুমোদিত মূলধন না বাড়িয়ে বন্ড ইস্যু করে প্রয়োজনীয় ৫০ কোটি টাকা উত্তোলনের অনুমোদন দেয়। তাই কোম্পানিটি প্রেফারেন্স শেয়ার ইস্যুর পরিবর্তে ডিবেঞ্চার বা বন্ড ছেড়ে ৫০ কোটি টাকা উত্তোলন করবে। এতে কোম্পানির অনুমোদিত মূলধন বাড়বে না।\nকোম্পানির চেয়ারম্যান ইঞ্জিনিয়ার মাহমুদুল হাসানের সভাপতিত্বে সভায় উপস্থিত ছিল সুহৃদ ইন্ডাষ্ট্রিজ লিমিটেডের পরিচালকবৃন্দ ও বিপুল সংখ্যক শেয়ারহোল্ডার।\nএ্যাপোলো ইস্পাত লভ্যাংশ না দেওয়ায় জেড ক্যাটাগরি\nশেয়ারবাজারে তালিকাভুক্ত ইস্পাত খাতের কোম্পানি এ্যাপোলো ইস্পাত লিমিটেড এজিএম না করায় ‘বি’ থেকে ‘জেড’ ক্যাটাগরিতে নামানো হয়েছে। আগামী ১ জানুয়ারি থেকে কোম্পানিটি ‘জেড’ ক্যাটাগরিতে লেনদেন করবে উভয় শেয়ারবাজারে। সোমবার ডিএসই’র ওয়েবসাইটে এ তথ্য জানানো হয়।\nজানা গেছে, কোম্পানটি গত অর্থ বছরে শেয়ারহোল্ডারদের নিয়ে কোনো এজিএম করেনি।\nএর আগে কোম্পানিটি লেনদেন বি ক্যাটাগতি লেনদেন হয়।


নেপোলিয়ান বোনোপার্ট কে? তার সম্পর্কে কিছু কথা ও বিখ্যাত উক্তিসমূহ!\nএকজন মহান মানুষকে হত্যা করা সম্ভব কিন্তু তাকে ভয় দেখানো সম্ভব না\nউপরের এই অসাধারণ উক্তিটি নেপোলিয়ান বোনোপার্ট এর। তার সম্পর্কে পুরোপুরি ধারণা না থাকলেও ইতোপূর্বে এই নামটি বহুবার হয়তো শুনে ফেলেছেন। যেখানে আছে সাহসের কথা, যেখানে আছে তীক্ষ্ণ বুদ্ধিমত্তার কথা সেখানেই উঠে এসেছে নেপোলিয়ানের নাম। তিনি ৫’ ৪” সাইজের খুব ছোট মানুষের ছিলেন উচ্চতায় কিন্তু তার অবস্থান কত উঁচুতে সেটা টের পেয়েছেন যারাই তার সান্নিধ্যে এসেছিলেন। পিপীলিকার এবারের এই পোস্ট সাজানো হয়েছে তাকে নিয়েই।\n১৭৬৯ সালের ১৫ই আগস্ট ফ্রান্সের কর্সিকা দ্বীপের অ্যাজাক্সিউ অঞ্চলে জন্মগ্রহণ করেন ফ্রান্সের সম্রাট নেপোলিয়ান বোনোপার্ট। কর্সিকা দ্বীপটি পূর্বে জেনোয়া প্রজাতন্ত্রের অধীনে ছিল। পরবর্তীতে দ্বীপটি ফ্রান্সের অধিনস্থ হয়। নেপোলিয়ানের পুর্বপুরুষরা ছিলো ইতালিয়ান তুসকান গোত্রের। সেই থেকে তাকে ইতালিয়ান বংশোদ্ভূত বললেও ভুল বলা হবে না। নেপোলিয়ানের বাবা কার্লো বোনোপার্ট ছিলেন পেশায় একজন উকিল।\nমাত্র ১৬ বছর বয়েসে নেপোলিয়ান সেকেন্ড লেফট্যানেন্ট পদে অধিষ্ঠিত হন। ১৭৯৩ সালে মাত্র ২৪ বছর বয়েসেই নেপোলিয়ান ফরাসী বিপ্লব যুদ্ধে অংশগ্রহণ করেন। রণক্ষেত্রে দারূণ শৌর্যবীর্য প্রদর্শনের ফলে তাকে বিগ্রেডিয়ার জেনারেল পদ দেয়া হয়। অবশ্য তিনি এর যথেষ্ট যোগ্যতাও রাখতেন সেই বয়েসেই। পরবর্তীতে প্রায় দুই বছর পরে ১৭৯৫ সালে বিদ্রোহের আশঙ্কা দেখা দিলে সমগ্র সেনাবাহিনী পরিচালনার ভার তিনি একাই বহন করেন। এখানেও নেপোলিয়ান যথেষ্ট পারদর্শিতার পরিচয় দেন। তাকে পৃথিবীর অন্যতম শ্রেষ্ঠ সামরিক নেতা হিসেবে আখ্যা দেয়া হয়। ১৭৯৯ সালে নেপোলিয়ান বোনোপার্ট একটি অভ্যন্তরীণ বিপ্লবের মাধ্যমে প্রথম কনসালরূপে সর্বোচ্চ ক্ষমতায় অধিষ্ঠিত হন। এরপরই তিনি একটি সামরিক একনায়ক তন্ত্রের সূত্রপাত ঘটান। তিনি অনেকগুলো যুদ্ধ করেন কিন্তু অল্প কিছু যুদ্ধে হেরে গিয়ে তিনি সিংহাসন ত্যাগে বাধ্য হন। তাকে এলবা দ্বীপে নির্বাসনে পাঠিয়ে দেয়া হয়। কিন্তু তিনি কোনমতে সেখান থেকে পালিয়ে ফ্রান্সে চলে আসেন। এর মধ্যে ১৮ই মে ১৮০৪ থেকে ১১ই এপ্রিল ১৮১৪ পর্যন্ত তিনি ফরাসির সম্রাট ছিলেন এবং ১৭ই মার্চ ১৮০৪ থেকে তিনি ইতালির অধিপতিও ছিলেন। ১৮১৫ সালের ১৫ই জুলাই তিনি ব্রিটিশদের সাথে বিখ্যাত ওয়ার্টলুর যুদ্ধে তিনি পরাজিত হন এবং আত্মসমর্পনের পর সেন্ট হেলেনা দ্বীপে নির্বাসিত হন। আর এখানেই ১৮২১সালের ৫ই মে তিনি মৃত্যুবরণ করেন। নেপোলিয়ানের চিকিৎসক ফ্রানসোয়া কার্লো ময়নাতদন্তে বলেন নেপোলিয়ানের বাবার মতই তার মৃত্যুর কারণ ছিলো পাকস্থলির ক্যান্সার। এভাবেই করুণ মৃত্যু হয় মহান এই কল্যাণকামী নায়কের।\nনেপোলিয়ান ছিলেন ফ্রান্সের ত্রানকর্তা। তার জন্যেই বিশ্বের দরবারে বর্তমানে ফ্রান্সের এই অবস্থান। তিনি ফ্রান্সের ত্রানকর্তা হিসেবে চিহ্নিত হলেও তার মধ্যে ছিলো সাম্রাজ্যবাদী মনোভাব। আর সেটাই অন্য রাজ্যগুলোর হাড় কাপিয়ে দিতে সক্ষম ছিলো। তার অসীম বুদ্ধিমত্তা আর যুদ্ধকৌশল বড় বড় বীরদেরও ভয়ের কারণ ছিল।\nনেপোলিয়ান বোনোপার্ট সম্পর্কে কিছু তথ্য\nনেপোলিয়ান জন্মেছিলেন কর্সিকা দ্বীপে আর মৃত্যুবরণ করেছিলেন সেন্ট হেলেনা দ্বীপে। অর্থাৎ তার জন্ম ও মৃত্যু দু’টোই হয়েছে দ্বীপে।\nতিনি মোট দু’বার বিয়ে করেছিলেন। তার প্রথম স্ত্রী ছিলেন জোসেফাইন আর দ্বিতীয় স্ত্রী ছিলেন ম্যারি লুইস।\nনেপোলিয়ানের প্রথম স্ত্রী জোসেফাইন বিধবা ছিলেন এবং ্তিনি নেপোলিয়ানের থেকে ৬ বছরের বড় ছিলেন।\nনেপোলিয়ান স্রষ্টায় বিশ্বাসী ছিলেন না।\nইতালি যখন তার শাসনাধীনে ছিলো তখন তিনি এর জাতীয় পতাকা পরিবর্তন করেছিলেন।\nতার জারজ সন্তান্তও ছিলো।\nClisson et Eugenie নামে তিনি একটি রোম্যান্স উপন্যাসও রচনা করেছিলেন।\nতিনি মোট দু”বার নির্বাসিত হয়েছিলেন। প্রথমবার এলবা দ্বীপে, দ্বিতীয়বার সেন্ট হেলেনা দ্বীপে।\nতার স্ত্রীকে লেখা তার চিঠিগুলো আজ অবধিও অক্ষত অবস্থায় আছে।\nনেপোলিয়ান বোনোপার্টের কিছু উক্তি\nধর্মই গরীবদেরকে বিরত রাখে ধনীদের হত্যা করা থেকে।\nঅসম্ভব এমন একটি শব্দ যা কেবল বোকাদের অভিধানেই পাওয়া যায়।\nঅসম্ভব বলে কোন শব্দ আমার অভিধানে নেই। (“অসম্ভব বলে কোন শব্দ আমার ডিকশনারিতে নেই” টাইপের ডায়ালগের উৎপত্তি এটা থেকেই)\nএকটি ছবি হাজার শব্দের সমান। (লেখায় ছবি ব্যবহারের উপকারিতা উল্লেখ করে প্রায়ই ব্লগাররা এই উক্তিটি ব্যবহার করেন)\nসত্যিকারের মানুষ কাউকে ঘৃণা করেনা।\nইতিহাস হচ্ছে মিথ্যার সমষ্টি যাতে একমত পোষণ করা হয়েছে।\nকল্পনাশক্তিই পৃথিবীকে নিয়ন্ত্রণ করে।\nতুমি যদি চাও কোন কিছু ভালোভাবে হোক, তবে তা নিজে কর।\nপুরুষ দু’টি লিভার দ্বারা চলে: ভয় এবং আগ্রহ।\nসর্বদা গরীব থাকার নিশ্চিত উপায় হচ্ছে সৎ থাকা।\nমৃত্যুর কারণই মানুষকে শহীদ বানায়, মৃত্যু না।\nআমাকে একটি শিক্ষিত মা দাও, আমি একটি শিক্ষিত জাতি দেব।\nইতিহাস পাতিহাস বিশাল জিনিস। নেপোলিয়ানকে নিয়ে এই ছোট্ট লেখা লিখতে গিয়েই বুঝেছি এসব আমাকে দিয়ে হবেনা। লেখা ভালো হয়নি খুব সম্ভবত। ভুল বললাম?


ভারতের ২০১১ বিশ্বকাপ জয়ে কালি লাগানোর চেষ্টা শ্রীলঙ্কার প্রাক্তন মন্ত্রীর! | Fixing claim on 2011 World Cup final, Jayawardene give answer - Bengali Oneindia\nকরোনার জেরে পিছোল ২০২৩ বিশ্বকাপের যোগ্যতা অর্জন পর্বের ম্যাচ\n28 min ago এবার টেলিকমে বাড়বে জিও-র দাপট, স্পেকট্রাম নিলামে রেকর্ড বিনিয়োগ রিলায়েন্সের\n| Published: June 18 2020, 17:59 [IST]\n২৮ বছর পর ২০১১ সালে ৫০ ওভারের বিশ্বকাপ জিতেছিল ভারতীয় ক্রিকেট দল। তাও আবার দেশের মাটিতে, ভারতীয় ক্রিকেটের মক্কা বলে পরিচিত মুম্বইয়ের ওয়াংখেড়ে স্টে়ডিয়ামে। সেই জয় নিয়ে দেশবাসীর গর্বের শেষ নেই। সেই গরিমায় নাকি কালি লাগানোর মরিয়া চেষ্টা করলেন শ্রীলঙ্কার প্রাক্তন মন্ত্রী। কী বক্তব্য ওই ব্যক্তির।\nজবাবে ব্যাট করতে নামা ভারতী দল ৪৮.২ ওভারেই ৪ উইকেট হারিয়ে নির্ধারিত লক্ষ্য পৌঁছে যায়। ২৮ বছর পর বিশ্বকাপ জয়ের স্বাদ পেয়েছিল টিম ইন্ডিয়া। দেশের মাটিতে ক্রিকেট বিশ্বকাপ জেতা প্রথম রাষ্ট্রের মার্যাদা পেয়েছিল ভারত। বিশ্বকাপ ফাইনালে এত রানের লক্ষ্য সফলভাবে পেরিয়েও রেকর্ড গড়েছিল এমএস ধোনির টিম ইন্ডিয়া। ম্যাচে ৯৭ ও ৯১ রানের দুর্দান্ত ইনিংস খেলেছিলেন যথাক্রমে গৌতম গম্ভীর ও মহেন্দ্র সিং ধোনি।\nশ্রীলঙ্কার প্রাক্তন মন্ত্রীর অভিযোগ\nশ্রীলঙ্কার প্রাক্তন ক্রীড়ামন্ত্রী মাহিন্দানন্দা আলুথাগামাগের অভিযোগ, ২০১১-র বিশ্বকাপ ফাইনাল ভারতকে বিক্রি করেছিল তাঁর দেশ। তিনি যখন দেশের ক্রীড়ামন্ত্রী ছিলেন, তখনও তিনি একই অভিযোগ এনেছিলেন বলে জানিয়েছেন মাহিন্দানন্দা। তাঁর কথায়, ওই বিশ্বকাপ জেতার কথা ছিল শ্রীলঙ্কার। মাহিন্দানন্দা আলুথাগামাগের দাবি, ওই ম্যাচ আগে থেকে ফিক্স করা হয়েছিল।\nশ্রীলঙ্কার প্রাক্তন ক্রীড়ামন্ত্রী মাহিন্দানন্দা আলুথাগামাগের অভিযোগ সরাসরি উড়িয়ে দিয়েছেন ২০১১-র বিশ্বকাপ ফাইনালে শ্রীলঙ্কার হয়ে শতরান করা মাহেলা জয়াবর্ধনে। এক টুইটে তিনি লিখেছেন, নির্বাচন কী সামনে? তাই হয়তো সার্কাস চালু হয়েছে। মাহিন্দানন্দা আলুথাগামাগের দাবির স্বপক্ষে প্রমাণ চেয়েছেন শ্রীলঙ্কার প্রাক্তন অধিনায়ক।\nমাহিন্দানন্দা আলুথাগামাগের অভিযোগ উড়িয়ে দিয়েছেন শ্রীলঙ্কার সেই বিশ্বকাপ দলের অধিনায়ক কুমার সাঙ্গাকারা। দেশের প্রাক্তন ক্রীড়ামন্ত্রীর কাছে এই ইস্যুতে প্রমাণ চেয়েছেন সাঙ্গা।\nworld cup team india sri lanka cricket sports বিশ্বকাপ টিম ইন্ডিয়া শ্রীলঙ্কা ক্রিকেট খেলা\nFixing claim on 2011 World Cup final, Jayawardene give answer\nStory first published: Thursday, June 18, 2020, 17:59 [IST]


Cyclone Yaas: People of Gosaba could not feed their cattles as there is no food for them - Anandabazar\nCyclone Yaas: People of Gosaba could not feed their cattles as there is no food for them\nখাবারের অভাব, গরু-ছাগল সরিয়ে দিচ্ছেন বন্যাদুর্গতেরা\nগোসাবা ৩১ মে ২০২১ ০৪:৫৮\nঅন্যত্র সরানো হচ্ছে গবাদি পশুদের। গোসাবায় রবিবার।\nতিন দিন ধরে কোনও মতে রাস্তায় প্লাস্টিক খাটিয়ে স্ত্রী-সন্তানদের নিয়ে দিন গুজরান করছেন গোসাবার রাঙাবেলিয়ার বাসিন্দা বেনাথ কয়াল। ত্রাণের চিঁড়ে-গুড় খাচ্ছেন। কাড়াকাড়ি করে নিতে হচ্ছে জলের পাউচ। কিন্তু গরুগুলো খাবে কী?\nদুর্যোগের জেরে নোনা জলে পুকুর ভরেছে। মাঠ ডুবেছে। না মিলছে মিষ্টি জল, না ঘাস। তিন দিন ধরে সে ভাবে কোনও খাবার দিতে না-পারায় রবিবার গরুগুলিকে বাসন্তীতে আত্মীয়ের বাড়িতে নিয়ে যাওয়ার জন্য গোসাবা খেয়াঘাটে দাঁড়িয়েছিলেন বেনাথ। তাঁর কথায়, ‘‘সন্তানদের মুখেই জল-খাবার তুলে দিতে পারছি না। গরুগুলোকে কী খাওয়াব? এখানে থাকলে মরে যাবে। তাই অন্যত্র নিয়ে যাচ্ছি। যেখানে একটু জল, ঘাস পাবে।”\nবেনাথ একা নন, এই পথ ধরেছেন ওই এলাকার পুষ্পেন্দু হাজরা, ছায়া নস্করের মতো দুর্গতেরাও। ছায়া বলেন, “নদীর নোনা জলে বাড়িঘর সব ডুবে গিয়েছে। এলাকায় একফোঁটা ঘাস বেঁচে নেই। সব পুকুরে নোনা জল। কী খাওয়াব গরু-ছাগলগুলোকে? অবলাগুলোকে তো এই ভাবে মেরে ফেলতে পারি না! তাই অন্যত্র নিয়ে যাচ্ছি।” পুষ্পেন্দুর কথায়, ‘‘এক প্রতিবেশীর বাড়ির ছাদে রয়েছি। গরু-ছাগল রাখব কোথায়? চার দিকে আবর্জনা, পচা-ময়লা জল, ডায়েরিয়ার প্রকোপ বাড়ছে। তাই গরুগুলোকে বাসন্তীতে আত্মীয়ের বাড়িতে রেখে আসতে যাচ্ছি। পরিস্থিতি স্বাভাবিক হলে পরে নিয়ে আসব।”\nগোটা গোসাবা ব্লকের সর্বত্র এই একই চিত্র। খাবার ও পানীয় জলের অভাবে অনেকে যেমন গ্রাম ছাড়ছেন, তেমনই অনেকে কষ্ট করে থেকে গেলেও পোষ্যদের অন্যত্র রেখে আসছেন। বুধবার যখন ইয়াস আছড়ে পড়ে, তখন অবশ্য এত খারাপ পরিস্থিতি হয়নি গোসাবার। নদীবাঁধ ভেঙে বা উপচে গ্রামে নোনা জল ঢুকেছিল ঠিকই, কিন্তু বৃহস্পতিবার সকালে জোয়ারের জল গোটা এলাকা ভাসিয়ে দেয়।\nএখনও গ্রামগুলিতে জমা জলে জোয়ার-ভাটা খেলছে। বাঁধ মেরামতি সম্ভব হয়নি। ক্যানিংয়ের মহকুমাশাসক রবিপ্রকাশ মিনা বলেন, “আমরা সকলকে খাবার, জল পৌঁছে দিচ্ছি। যাতে সকলেই খাবার পান, সে দিকে লক্ষ্য রাখা হচ্ছে। এই প্রতিকূল পরিস্থিতির মধ্যে সকলেই সাধ্যমতো চেষ্টা চালিয়ে যাচ্ছি।” তবে, মানুষ জনের জন্য ত্রাণের ব্যবস্থা করা হলেও গবাদি পশুদের জন্য কোনও ব্যবস্থা করা এখনও সম্ভব হয়নি বলে স্বীকার করে নিয়েছেন ব্লক প্রশাসনের আধিকারিকরা।\nGosaba Cyclone Yaas\nবঙ্গোপসাগরে শক্তি বাড়িয়ে উপকূলের দিকে এগিয়ে আসছে নিম্নচাপ, বড় দুর্যোগের আশঙ্কা\nরাষ্ট্রপুঞ্জের সভায় মোদী, আজ থেকেই শুরু হতে পারে বৃষ্টি, শনিবার নজরে আর কী কী\nবিশ্বের মঙ্গলের জন্য কাজ করবে চতুর্দেশীয় অক্ষ, আমেরিকায় কোয়াড বৈঠকে জানালেন মোদী\n‘Differences’ between Sourav and me have been chaat and bhelpuri for the media: Shast...\nTagore painting fetches Rs 4.7cr at auction\nColdplay x BTS collab rocks fans’ ‘universe’


এলডিসি-পরবর্তী চ্যালেঞ্জ মোকাবিলায় চীন, ভারতের সঙ্গে এফটিএ চুক্তির চিন্তা করছে সরকার | The Business Standard\n01 October, 2021, 11:25 pm\nLast modified: 01 October, 2021, 11:32 pm\nদীর্ঘমেয়াদে রপ্তানি বাজারে প্রতিযোগিতা সক্ষমতা ধরে রাখার জন্য মুক্ত বাণিজ্য চুক্তিতেই সমাধান দেখছে সরকার\nবাংলাদেশের দুই বৃহৎ বৈদেশিক বাণিজ্য অংশীদার ভারত ও চীনের পতাকা। ছবি: সংগৃহীত\nস্বল্প আয়ের দেশের কাতার থেকে মধ্য আয়ের দেশে উত্তরণ পরবর্তীকালের চ্যালেঞ্জ মোকাবিলায় বৈদেশিক বাণিজ্যের দুই প্রধান অংশীদার চীন ও ভারতের সঙ্গে মুক্ত বাণিজ্য চুক্তি- (এফটিএ) করার বিষয়টি বিবেচনা করছে সরকার।\nচীন ইতিমধ্যে এফটিএ করার বিষয়ে বাংলাদেশকে প্রস্তাব দিয়েছে। অন্যদিকে প্রতিবেশী ভারতের সঙ্গে এফটিএর আদলে কম্প্রিহেন্সিভ ইকোনমিক পার্টনারশিপ এগ্রিমেন্ট (সেপা) করার বিষয়টি পর্যালোচনা করছে সরকার। এ লক্ষ্যে গবেষণা করছে বাণিজ্য মন্ত্রণালয়ের অধীন বাংলাদেশ ফরেন ট্রেড ইনস্টিটিউট (বিএফটিআই)।\nতবে ভারত ও চীনের সঙ্গে বাণিজ্যে বিপুল অসাম্য থাকায়, তাদের সঙ্গে মুক্ত বাণিজ্য চুক্তি করার ফলে সরকার বিপুল রাজস্ব আয় হারাবে এবং এ দুই দেশের পণ্য বিনা শুল্কে প্রবেশাধিকার পেলে তা স্থানীয় উৎপাদকদের অসম প্রতিযোগিতায় ক্ষতির সম্মুখীন করবে, এসব বিষয়ও সরকারকে ভাবতে হচ্ছে।\nজাতীয় রাজস্ব বোর্ডের (এনবিআর) হিসাব অনুযায়ী, সর্বশেষ ২০২০-২১ অর্থবছরে আমদানিকৃত পণ্য থেকে শুল্ককর বাবদ আদায় হয়েছে ৭৭ হাজার ১৫০ কোটি টাকা। আদায়কৃত রাজস্বের বড় অংশই এসেছে চীন ও ভারত থেকে আমদানি করা পণ্য থেকে। ফলে বাংলাদেশ এফটিএ শুরু করলে বিপুল পরিমাণ রাজস্বও হারাতে হবে।\nএসব বিষয় চিন্তা করে, অর্থনীতিবিদদের একাংশ এই বিবেচনায় যেসব দেশে বাংলাদেশের আমদানির চেয়ে রপ্তানি বেশি, তাদের সঙ্গে প্রথমদিকে মুক্ত বাণিজ্য চুক্তি করার পরামর্শ দিচ্ছেন।\nতবে তা সত্বেও দীর্ঘমেয়াদে রপ্তানি বাজারের প্রতিযোগিতা সক্ষমতা ধরে রাখার জন্য মুক্ত বাণিজ্য চুক্তিতেই সমাধান দেখছে সরকার।\nসংশ্লিষ্ট সূত্রমতে, বাংলাদেশ যাদের সঙ্গে এফটিএ চুক্তি করতে পারে বাণিজ্য মন্ত্রণালয় এমন কিছু দেশ ও বাণিজ্য জোটের একটি তালিকা তৈরি করেছে। নিজস্ব বিশ্লেষণ ও বিভিন্ন দপ্তরের মতামতের ভিত্তিতে বাণিজ্য মন্ত্রণালয় এ সংক্রান্ত একটি তালিকা তৈরি করেছে।\nস্বল্পোন্নত দেশ থেকে উত্তরণের সম্ভাব্য চ্যালেঞ্জ ও তা মোকাবেলায় প্রস্তুতি গ্রহণের লক্ষ্যে প্রধানমন্ত্রীর কার্যালয় থেকে গঠিত বিভিন্ন সাব-কমিটির একটি হলো; সাব-কমিটি অন প্রিফারেন্সিয়াল মার্কেট অ্যাক্সেস অ্যান্ড ট্রেড এগ্রিমেন্ট বা অগ্রাধিকারমূলক বাজারে প্রবেশ ও বাণিজ্য চুক্তি বিষয়ক উপ-কমিটি।\nগত ৯ সেপ্টেম্বর ওই কমিটির সভায় আলোচ্য এফটিএ'র ওই তালিকা নিয়ে আলোচনা করা হয়। এতে চীন ও ভারত ছাড়াও রয়েছে নেপাল, ইন্দোনেশিয়া, শ্রীলঙ্কা, মালয়েশিয়া, সিঙ্গাপুর, আসিয়ান জোট, কানাডা, যুক্তরাষ্ট্র, ইউরেশিয়ান ইকনোমিক ইউনিয়ন, দক্ষিণ আমেরিকার একটি বাণিজ্য সংঘ- মার্কাসুর।\nএছাড়া বাণিজ্য সহযোগিতা সংক্রান্ত প্রটোকল স্বাক্ষরে বাংলাদেশকে প্রস্তাব দিয়েছে রাশিয়া, যা বর্তমানে বাণিজ্য মন্ত্রণালয় পর্যালোচনা করছে।\nএব্যাপারে বাণিজ্য মন্ত্রণালয়ের ডব্লিওটিও সেলের মহাপরিচাক মো. হাফিজুর রহমান বিজনেস স্ট্যান্ডার্ডকে বলেন, এলডিসি থেকে গ্র্যাজুয়েশন পরবর্তী মার্কেট অ্যাক্সেস ধরে রাখার স্বার্থে আমাদের ধীরে ধীরে এফটিএতে যেতে হবে। এর অংশ হিসেবে ভারতের সঙ্গে সেপা ও চীনের সঙ্গে এফটিএ কীভাবে করা যায়, কিংবা করা যায় কিনা- তা নিয়ে স্টাডি করা হচ্ছে। স্টাডি শেষে বোঝা যাবে, কোনটায় আমাদের সুবিধা হবে।\nভবিষ্যৎ বাজার সুবিধা নিশ্চিতে এফটিএ'তে জোরদান:\nইউরোপসহ যেসব দেশে বাংলাদেশ শুল্কমুক্ত রপ্তানি সুবিধা পায়, এলডিসি থেকে উত্তরণের পর তা আর থাকবে না। ইউরোপের বাজারে জিএসপি প্লাসের আওতায় শুল্ক সুবিধা পেতে হলে ২৭টি আন্তর্জাতিক কনভেনশন মেনে চলা নিশ্চিত করতে হবে। ফলে ওই সুবিধাও তখন পাওয়া যাবে কিনা- তা প্রশ্নসাপেক্ষ।\nএ পরিস্থিতি মোকাবিলার জন্য সাম্প্রতিক বছরগুলোতে এফটিএ করার তাগিদ বাড়ছে সরকারের মধ্যে। ব্যবসায়ীরাও দীর্ঘদিন ধরেই এ দাবি জানিয়ে আসছেন, আর অর্থনীতিবিদরাও এফটিএ করার বিষয়ে সরকারকে পরামর্শ দিয়ে আসছেন।\nবাণিজ্য মন্ত্রণালয়ের সংশ্লিষ্ট সুত্র জানিয়েছে, এফটিএর পাশাপাশি অগ্রাধিকারমূলক বাজার সুবিধা যাতে আরো বেশি সময় পর্যন্ত পাওয়া যায়, সে প্রচেষ্টাও অব্যাহত রাখা হয়েছে। এ লক্ষ্যে ইউরোপীয় ইউনিয়ন ও আন্তর্জাতিক শ্রম সংস্থার (আইএলও) গাইডলাইন অনুযায়ী, শ্রম আইন সংশোধনের প্রক্রিয়াও চালাচ্ছে শ্রম মন্ত্রণালয়। ৯ সেপ্টেম্বর সাব-কমিটির ওই সভায় এ ইস্যুটিও আলোচনায় আসে।\nনীতি সংস্কারের প্রয়োজনীয়তা:\nস্থানীয় শিল্পকে সুরক্ষা দিতে বিশেষ কিছু পণ্যে আমদানি শুল্কের পাশাপাশি সাপ্লিমেন্টারি ডিউটি, রেগুলেটরি ডিউটি এবং অন্যান্য নামে শুল্ককর আদায় করে থাকে। যদিও বিশ্ব বাণিজ্য সংস্থার (ডব্লিওটিও) নীতিমালা অনুযায়ী, ধীরে ধীরে ট্যারিফ রেট কমিয়ে আনার তাগিদ রয়েছে।\nকিন্তু, গত কয়েক বছরে এতে উল্লেখযোগ্য অগ্রগতি দেখা যায়নি। ফলে হঠাৎ করেই চীন ও ভারতের মতো দেশের সঙ্গে এফটিএ হলে রাজস্ব হারানোর ধাক্কা, কীভাবে সামাল দেবে এনবিআর, তারও সুনির্দিষ্ট কোন কার্যক্রম দেখা যাচ্ছে না।\nজাতীয় রাজস্ব বোর্ডের সদস্য সৈয়দ গোলাম কিবরিয়া বিজনেস স্ট্যান্ডার্ডকে বলেন, 'দীর্ঘমেয়াদে আমাদের এফটিএতে যেতেই হবে। এজন্য প্রস্তুতির প্রয়োজন রয়েছে। হঠাৎ করে রাজস্ব কমে যাওয়ার ঝাঁকুনি যাতে না লাগে, এজন্য ২০২৬ সালের মধ্যে ধীরে ধীরে শুল্ক হার কমিয়ে আনতে হবে। যে রাজস্ব লস হবে তা, আয়কর ও ভ্যাট আদায় বাড়ানোর মাধ্যমে পূরণ করতে হবে।'\nএদিকে অর্থনীতিবিদরা এফটিএ স্বাক্ষরের আগে নীতি সংস্কারের ওপর গুরুত্বারোপ করছেন।\nআন্তর্জাতিক বানিজ্য বিশ্লেষক ড. মোস্তফা আবিদ খান বিজনেস স্ট্যান্ডার্ডকে বলেন, উন্নয়নশীল দেশ হলে, একপাক্ষিক সুবিধা আমরা পাবো না। তখন আমরা কারো কাছে কিছু পেতে গেলে, তাকেও ছাড় দিতে হবে। কিন্তু, সার্বিকভাবে এফটিএ করার জন্য যে ধরনের বানিজ্য বা বিনিয়োগ সহায়ক নীতি দরকার, তা এখনো হয়নি। আমাদের রপ্তানি ঝুড়িতে কয়টি পণ্য আছে? ফলে হুট করেই এফটিএ হলে সুবিধাজনক হবে কিনা, তা প্রশ্নসাপেক্ষ।\nএকই মত দিয়েছেন দিয়েছেন ঢাকা চেম্বার অব কমার্স অ্যান্ড ইন্ডাস্ট্রির এর সাবেক সভাপতি ও বর্তমানে বিজনেস ইনিশিয়েটিভ লিডিং ডেভেলপমেন্ট (বিল্ড) এর চেয়ারম্যান আবুল কাশেম খান। তিনি টিবিএস'কে বলেন, এফটিএ করার জন্য আমাদের বিদ্যমান নীতিমালা সংস্কার করা দরকার। এফটিএ হলে পলিসির কারণে ব্যবসা-বাণিজ্য যাতে বাধাগ্রস্ত না হয়, তা নিশ্চিত করতে হবে।\nবাংলাদেশ ব্যাংক ও রপ্তানি উন্নয়ন ব্যুরোর (ইপিবি) তথ্য অনুযায়ী, ২০২০-২১ অর্থবছরে বাংলাদেশ বিশ্ববাজারে রপ্তানি করেছে ৩৮.৭৫ বিলিয়ন ডলারের পণ্য, প্রবৃদ্ধি ছিল ১৫ দশমিক ১০ শতাংশ। একই সময়ে আমদানি করে ৬৫.৫৯ বিলিয়ন ডলারের পণ্য, যার প্রবৃদ্ধি ছিলো ১৯ দশমিক ৩৩ শতাংশ।\nবাংলাদেশ ২০১৯-২০ অর্থবছরে চীনের বাজারে ৬০০ মিলিয়ন ডলারের পণ্য রপ্তানির বিপরীতে আমদানি করেছে ১১.৫৩ বিলিয়ন ডলারের পণ্য।\nআর একই সময়ে ভারতের বাজারে ১২৬ কোটি ডলার মূল্যের পণ্য রপ্তানির বিপরীতে আমদানি করেছে ৮২০ কোটি ডলারের পণ্য।\nমুক্ত বাণিজ্য চুক্তি / এফটিএ / চীন / ভারত / বাণিজ্য মন্ত্রণালয় / এলডিসি গ্র্যাজুয়েশন


বঙ্গবন্ধু স্যাটেলাইট উৎক্ষেপণের কাউন্টডাউন আমেরিকা স্পেস’র\nপ্রকাশ : ০৮ মে ২০১৮, ২১:৩৩ | আপডেট : ০৮ মে ২০১৮, ২১:৩৯\nআগামী ১০ মে বৃহস্পতিবার বিকেলে বাংলাদেশের প্রথম কৃত্রিম উপগ্রহ বঙ্গবন্ধু স্যাটেলাইট-১ উৎক্ষেপণের কাউন্টডাউন করছে আমেরিকা স্পেস। আমেরিকা স্পেসের অফিসিয়্যাল ওয়েবসাইট থেকে এই তথ্য পাওয়া গেছে। এর আগে সম্প্রতি এই স্যাটেলাইট উৎক্ষেপণের নতুন তারিখ ঘোষণা করে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)। এর আগে ৬ বার উৎক্ষেপণের তারিখ পরিবর্তন হয়েছে। এদিকে এই উৎক্ষেপণ অনুষ্ঠানে যোগ দিতে বাংলাদেশ সময় সোমবার সন্ধ্যায় যুক্তরাষ্ট্রের ফ্লোরিডায় যাচ্ছেন বিটিআরসি চেয়ারম্যান ড. শাহজাহান মাহমুদ।\nবিটিআরসির মিডিয়া উইং জানিয়েছে, আগামী ১০ মে বৃহস্পতিবার যুক্তরাষ্ট্রের স্থানীয় সময় বিকাল ৪টায় বঙ্গবন্ধু স্যাটেলাইটের উৎক্ষেপণ হবে। এ ব্যাপারে বিটিআরসি চেয়ারম্যান ড. শাহজাহান মাহমুদ নিউইয়র্কের স্থানীয় সময় সোমবার সাংবাদিকদের জানিয়েছেন, ১০ মে চূড়ান্ত তারিখ তা এই মুহূর্তে বলা যাবে না। সাধারণত যেদিন উৎক্ষেপণ হয় সেদিন সকাল বেলা বিষয়টি নিশ্চিত করা হয়ে থাকে।


কিমোরা লি সিমন্স নেট ওয়ার্থ\nকিমোরা লি সিমনস কতটা মূল্যবান?\nকিমোরা লি সিমন্স নেট মূল্য: 200 মিলিয়ন ডলার\nকিমোরা লি সিমন্স নেট ওয়ার্থ: কিমোরা লি সিমন্স হলেন আমেরিকান মডেল, লেখক এবং ফ্যাশন উদ্যোক্তা যার মোট সম্পদ $ 200 মিলিয়ন। তিনি প্রথম হিপ হপ উদ্যোক্তার সাথে বিবাহ বন্ধনে আবদ্ধ হয়ে পরিচিতি লাভ করেছিলেন রাসেল সিমন্স । ২০০৯ সালে তাদের বিবাহবিচ্ছেদ হয়েছিল।\nপ্রাথমিক জীবন এবং ক্যারিয়ারের সূচনা: কিমোরা লি সিমন্স লিসনার (না পার্কিনস), পেশাদারভাবে কিমোরা লি সিমন্স নামে পরিচিত, তিনি ১৯ 197৫ সালের ৪ মে মিজুরির সেন্ট লুইসে জন্মগ্রহণ করেছিলেন She তিনি আফ্রিকান আমেরিকান, কোরিয়ান এবং জাপানি heritageতিহ্যের লোক।\nতার উচ্চতার জন্য টিজড হওয়ার পরে (দশ বছর বয়সে তিনি প্রায়6ফুট লম্বা ছিলেন) তার মা যখন এগার বছর বয়সে তাকে মডেলিং ক্লাসে ভর্তি করান। তিনি চ্যানেলের সাথে একটি মডেলিং চুক্তি স্বাক্ষর করেছিলেন এবং আইকনিক চ্যানেল ডিজাইনার কার্ল লেগারফিল্ড দ্বারা পরিচালিত ছিলেন। ল্যাগারফিল্ড কিমোরার দ্বারা অনুপ্রাণিত হয়ে তাকে '21 এর মুখ' বলে অভিহিত করেছিলেনস্ট্যান্ডশতাব্দী, 'ফ্যাশনে আরও বর্ণগত অন্তর্ভুক্তির আহ্বান। তিনি ফেঁদি, ভ্যালেন্টিনো, ইমানুয়েল উঙ্গারো, ক্রিশ্চিয়ান ডায়ার, রবার্তো কাভাল্লি, কেনজো, আন্না সুই এবং ইয়েভস সেন্ট লরেন্টের মতো আন্তর্জাতিক উচ্চ-ফ্যাশন ব্র্যান্ডের মডেল করতে যাবেন।\nব্যবসা এবং উদ্যোক্তা: 1998 সালে, কিমোরার স্বামী সেই সময় রাসেল সিমন্স ছিলেন নগরীর ম্যানসওয়্যার ব্র্যান্ড ফ্যাট ফার্মের প্রধান। তিনি ফিম ফ্যাশনসের ছত্রছায়ায় অনুষ্ঠিত কিমোরা লি সিমন্স দ্বারা বেবি ফ্যাট নামে একটি মহিলাদের ব্র্যান্ড তৈরি করেছিলেন created কিমোরা বেবি ফটের ডিজাইনার হয়েছিলেন, তিনি কী পরতে চান তার উপর ভিত্তি করে পোশাক তৈরি করে। এরপরে তিনি 2000 সালে ব্র্যান্ডের প্রেসিডেন্ট এবং ক্রিয়েটিভ ডিরেক্টর হিসাবে নিযুক্ত হন। 2001 সালে, বেবি ফেটের মোট আয় ছিল 30 মিলিয়ন ডলার, এবং ফাট ফার্ম এবং বেবি ফ্যাটের ব্র্যান্ডগুলি মিলিয়ে 265 মিলিয়ন ডলার লাভ করেছে। কেলউড কোম্পানী 2004 সালে ফ্যাট ফ্যাশনগুলি 140 মিলিয়ন ডলারে অর্জন করেছিল, কিন্তু কিমোরা প্রেসিডেন্ট এবং ক্রিয়েটিভ ডিরেক্টর হিসাবে রয়েছেন। তার নেতৃত্বে, তিনি ব্র্যান্ডটি ডেনিম, আনুষাঙ্গিক, গহনা, সাঁতারের পোশাক এবং সুগন্ধি লাইন সহ পণ্যগুলির বিস্তৃত বিন্যাসে প্রসারিত করেছিলেন। তিনি 2006 সালে ফট ফ্যাশনের রাষ্ট্রপতি নির্বাচিত হন এবং শেষ পর্যন্ত 2010 সালে এই সংস্থাটি ত্যাগ করেন left\nতবে, সংস্থাটি ছাড়ার পরেও তিনি তার সুগন্ধি এবং প্রসাধনী সংগ্রহের জন্য লাইসেন্সিং সমস্ত অধিকারের মালিকানা বজায় রেখেছিলেন। আতরগুলির মধ্যে রয়েছে 'বেবি ফট দেবী' (২০০৫), 'গোল্ডেন দেবী,' 'মোহনীয় দেবী,' 'বেবি ফ্যাট ফ্যবুলোসিটি,' 'লুভ মি' এবং 'বেবি ফেট ডেয়ার মি'। সেয়ারস এবং ম্যাসির মতো আমেরিকা জুড়ে ডিপার্টমেন্টাল স্টোরগুলিতে বিক্রি হয়েছিল। তিনি 2019 সালে ঘোষণা করেছিলেন যে তিনি বেবি ফটকে পুনরায় অধিগ্রহণ করেছেন।\nকিমোরার অন্যান্য উদ্যোগের মধ্যে রয়েছে সিমন্স গহনা সংস্থা, যা ফ্যাট ফার্ম এবং বেবি ফ্যাট লেবেলের অধীনে গহনা আইটেম বাজারজাত করে। তিনি ২০০man সালে সানরিও লিমিটেডের সাথে অংশীদার হয়েছিলেন 'কিমোরা লি সিমন্স ফর হ্যালো কিট্টি' লাইন, নিমান মার্কাসে বিক্রি হয়েছিল। ২০০ Hello সালে জেলস কর্পোরেশনের সাথে আর একটি হ্যালো কিটির সংগ্রহ প্রকাশিত হয়েছিল। ২০০ 2006 সালে সেফোরা এবং ম্যাসির সাথে অংশীদার হয়ে তার নিজস্ব কসমেটিক ব্র্যান্ড, কেএলএস কসমেটিকস চালু করতেছিল। তিনি ম্যাসির ২০১০ সালে ডিপার্টমেন্টাল স্টোরের সাথে তাঁর কেএলএস ফ্যাশন সংগ্রহ এবং মেসির একচেটিয়া কিমোরা ব্র্যান্ডের কাউচারের সাথে তার সম্পর্ক অব্যাহত রেখেছিলেন। ২০১১ সালে, কিমোরা সুইস স্কিনকেয়ার সংস্থা ম্যাকারি ডি সুসেসের সাথে অংশীদারিত্ব করে বহু-জাতিগত মহিলাদের প্রতি বার্ধক্য বিরোধী স্কিনকেয়ার লাইনের লক্ষ্য চালু করতে। তিনি ব্লুমিংডেলস, লর্ড অ্যান্ড টেলর এবং ফারফেটচের মাধ্যমে বিতরণ করা তাঁর কিমোরা এলই সিমোনস উচ্চ ফ্যাশন সংগ্রহের সূচনা করে বিলাসবহুল বাজারে প্রবেশ করেছিলেন।\n২০১২ সালে, কিমোরা ব্যক্তিগতকৃত শপিং ওয়েবসাইট জাস্টফ্যাবের জন্য রাষ্ট্রপতি এবং ক্রিয়েটিভ ডিরেক্টরের পদ নিয়েছিলেন। তিনি ২০১৫ অবধি এই সংস্থাটি পরিচালনা করেছিলেন। তাঁর নির্দেশনায় জাস্টফ্যাব ফ্যাশন সাবস্ক্রিপশন পরিষেবাদির ক্ষেত্রের বিশিষ্ট খেলোয়াড়ের হয়ে উঠেন।\nজন সায়ুলি / গেটি চিত্রগুলি\nটেলিভিশন কেরিয়ার এবং অন্যান্য প্রকল্প: কিমোরার প্রথম টেলিভিশন হোস্টিংয়ের ভূমিকাটি ছিল ১৯৯৯ সালে 'ওয়ান ওয়ার্ল্ড মিউজিক বিট'। তারপরে তিনি ২০০৪ সালে সনি পিকচার টেলিভিশন প্রযোজিত সিন্ডিকেটেড টক শো 'লাইফ অ্যান্ড স্টাইল' এর হোস্টিং করতে যান। কিমোরা যে টেলিভিশন প্রকল্পগুলি অনুসরণ করেছে তাতে তার অন্তর্ভুক্ত রয়েছে E! 'কিমোরা: লাইফ ইন ফ্যাব লেন' প্রদর্শন করুন, যা ২০০ 2007 সালে প্রিমিয়ার হয়েছিল এবং Kim মৌসুমে প্রচারিত হয়েছিল 'কিমোরা: হাউস অফ ফ্যাব', যা ২০১৩ সালে স্টাইল নেটওয়ার্কে আত্মপ্রকাশ করেছিল এবং টাইরা ব্যাংকসের বাস্তবের প্রথম মরসুমে তিনি একজন বিচারক ছিলেন। প্রতিযোগিতা শো 'আমেরিকার নেক্সট শীর্ষ মডেল।'\nতিনি যে প্রকল্পগুলিতে কাজ করেছেন সেগুলির মধ্যে তার 2006 সালের বই 'ফ্যাবুলোসিটি: হোয়াট ইট ইজ এবং হাউ টু গেট ইট' এবং জিনউইন, উশার এবং জে-জেড এর মতো শিল্পীদের মিউজিক ভিডিও উপস্থিতি অন্তর্ভুক্ত রয়েছে। অতিরিক্তভাবে, তিনি ব্রডওয়েতে 'ডিএফ কবিতা জাম' অনুষ্ঠানটি প্রযোজনা করেছিলেন, যা 2003 সালে একটি বিশেষ নাট্য ইভেন্টের জন্য টনি অ্যাওয়ার্ড অর্জন করেছিল।\nব্যক্তিগত জীবন: কিমোরা 1998 সালের ডিসেম্বরে রাসেল সিমন্সকে বিয়ে করেছিলেন। তাদের দুটি কন্যা রয়েছে, মিং লি সিমন্স (জন্ম 2000) এবং আকি লি সিমন্স (জন্ম 2002)। তারা ২০০ separated সালে পৃথক হয়ে যায় এবং ২০০৯ সালে তাদের বিবাহবিচ্ছেদ চূড়ান্ত করে। ২০০৮ সালের গ্রীষ্মে তিনি অভিনেতা ডিজমন হৌনসুর সাথে সম্পর্ক শুরু করেন এবং ২০০২ সালে এই দম্পতি বিচ্ছেদ হওয়ার আগে ২০০৯ সালে তাদের পুত্র কেনজো লি হৌনসুর জন্ম দেন।\nকিমোরা ফেব্রুয়ারী 2014 সালে টিম লিসনারকে বিয়ে করেছিলেন এবং 2015 সালে তাদের ছেলে ওল্ফি লি লিসনারকে জন্ম দিয়েছেন। লিসনার বেশ কয়েক বছর ধরে গোল্ডম্যান শ্যাচে অংশীদার ছিলেন। কুখ্যাত 1 এমডিবি মালয়েশিয়া দুর্নীতি কেলেঙ্কারির প্রেক্ষিতে তিনি গোল্ডম্যান থেকে পদত্যাগ করেছিলেন, যার জরিমানা ও অন্যান্য ব্যয়কে ব্যাংককে 1 বিলিয়ন ডলারের বেশি ব্যয় করেছে। 2018 সালে লিসনার মানি লন্ডারিংয়ের অভিযোগে দোষ স্বীকার করেছিলেন এবং। 43.7 মিলিয়ন আয়ের ভুলে যেতে রাজি হন। ২০০৯ থেকে ২০১৪ সালের মধ্যে লিসনার কেলেঙ্কারী শিল্পী জো লো বিল্ক মালয়েশিয়াকে ৪.৪ বিলিয়ন ডলার সাহায্য করেছে বলে অভিযোগ করা হয়েছে। লিসনার এবং তার সহযোগী এই প্রকল্প থেকে from 200 মিলিয়ন ডলার আয় করেছেন।\nআবাসন : 2006 সালে, সিমন্স থেকে বিচ্ছিন্ন হওয়ার পরে, কিমোরা বেভারলি পাহাড়ের 13,000 বর্গফুট ম্যানশনের জন্য .5 8.5 মিলিয়ন প্রদান করেছিলেন। বছরগুলি পরে, নতুন আরও বড় বেভারলি হিলস মেনশন কেনার পরে, কিমোরা এই সম্পত্তিটি মাসে মাসে $ 55,000 হিসাবে ভাড়া দেওয়া শুরু করে।\n2014 সালে, বিবাহের পরপরই, কিমোরা এবং টিম নিউ ইয়র্ক সিটির একটি অ্যাপার্টমেন্টের জন্য 19 মিলিয়ন ডলার প্রদান করেছিলেন।\n2017 সালে তারা বেভারলি হিলসের প্রায়4একর জমিতে 20,000 বর্গফুট বাড়ির জন্য 25 মিলিয়ন ডলার দিয়েছে। দুর্ভাগ্যক্রমে টিম এবং কিমোরা 2021 জানুয়ারিতে এই हवेটাকে $ 16 মিলিয়ন ডলারের বিনিময়ে লোড করেছিল।\nজন্ম তারিখ: মে 4, 1975 (45 বছর বয়সী)\nপেশা: ফ্যাশন ডিজাইনার, মডেল, উদ্যোক্তা, অভিনেতা, টেলিভিশন প্রযোজক\nচিপ ফুজ নেট মূল্য\nডেভ বিকলার নেট মূল্য\nবিল কসবি নেট ওয়ার্থ\nলিল ওয়েইন এক বছরে কত টাকা উপার্জন করে\n1.50 এ আপেল কেনা মানুষ\nএকটি পেন্স মূল্য কত?\nযিনি পরিবারের লোকের স্রষ্টা


বঙ্গবন্ধু শেখ মুজিব মেডিক্যাল বিশ্ববিদ্যালয়ে বিশ্ব সিওপিডি দিবস উদযাপিত | কুয়াকাটা নিউজ\nশ্বাসতন্ত্রের জটিল রোগ ক্রনিক অবস্ট্রাক্টিভ পালমানারি ডিজিজ বিশ্ব সিওপিডি দিবস ২০২০ উপলক্ষে বঙ্গবন্ধু শেখ মুজিব মেডিক্যাল বিশ্ববিদ্যালয়ে স্বাস্থ্যবিধি মেনে অত্র বিশ্ববিদ্যালয়ের বটতলায় একটি জনসচেতনতামূলক সংক্ষিপ্ত র‌্যালীর আয়োজন, বেলুন উড়ানো, ডা. মিল্টন হলে একটি আলোচনাসভা ও বৈজ্ঞানিক সেশনসহ আয়োজনের মধ্য দিয়ে গুরুত্বপূর্ণ এই দিবসটি উদযাপিত হয়েছে। আজ বুধবার ১৮ নভেম্বর ২০২০ইং তারিখ সকালে বঙ্গবন্ধু শেখ মুজিব মেডিক্যাল বিশ্ববিদ্যালয়ের বক্ষব্যাধি (রেসপিরেটরি) বিভাগের উদ্যোগে আয়োজিত এই অনুষ্ঠানে প্রধান অতিথি হিসেবে উপস্থিত ছিলেন বঙ্গবন্ধু শেখ মুজিব মেডিক্যাল বিশ্ববিদ্যালয়ের মাননীয় উপাচার্য অধ্যাপক ডা. কনক কান্তি বড়–য়া।\nবিশেষ অতিথি হিসেবে উপস্থিত ছিলেন মাননীয় প্রধানমন্ত্রীর ব্যক্তিগত চিকিৎসক ও ইউজিসির সম্মানিত অধ্যাপক ডা. এ বি এম আব্দুল্লাহ, অত্র বিশ্ববিদ্যালয়ের সম্মানিত উপ-উপাচার্য (শিক্ষা) অধ্যাপক ডা. সাহানা আখতার রহমান, উপ-উপাচার্য (প্রশাসন) অধ্যাপক ডা. মুহাম্মদ রফিকুল আলম, উপ-উপাচার্য (গবেষণা ও উন্নয়ন) অধ্যাপক ডা. মোঃ জাহিদ হোসেন। সভাপতিত্ব করেন বঙ্গবন্ধু শেখ মুজিব মেডিক্যাল বিশ্ববিদ্যালয়ের সম্মানিত কোষাধ্যক্ষ ও বক্ষব্যাধি বিভাগের চেয়ারম্যান অধ্যাপক ডা. মোহাম্মদ আতিকুর রহমান। বৈজ্ঞানিক সেশনে প্যানেলিস্ট হিসেবে উপস্থিত ছিলেন ইন্টারনাল মেডিসিন বিভাগের চেয়ারম্যান অধ্যাপক ডা. সোহেল মাহমুদ আরাফাত, কার্ডিওলজি বিভাগের ক্লিনিক্যাল কার্ডিওলজির প্রধান অধ্যাপক ডা. মোঃ হারিসুল হক, বক্ষব্যাধি বিভাগের চেয়ারম্যান অধ্যাপক ডা. এ কে এম মোশাররফ হোসেন। গুরুত্বপূর্ণ বৈজ্ঞানিক প্রবন্ধ উপস্থাপন করেন বক্ষব্যধি বিভাগের সহযোগী অধ্যাপক ডা. রাজাশিস চক্রবর্তী। এসকল অনুষ্ঠানে বঙ্গবন্ধু শেখ মুজিব মেডিক্যাল বিশ্ববিদ্যালয়ের সম্মানিত রেজিস্ট্রার অধ্যাপক ডা. এ বি এম আব্দুল হান্নান, প্রক্টর অধ্যাপক ডা. সৈয়দ মোজাফফর আহমেদ, বক্ষব্যধি (রেসপিরেটরি) বিভাগের সম্মানিত শিক্ষক, চিকিৎসক, ছাত্রছাত্রীবৃন্দ উপস্থিত ছিলেন। অনুষ্ঠানে স্বাগত বক্তব্য রাখেন সহযোগী অধ্যাপক ডা. শামীম আহমেদ।\nঅনুষ্ঠানটি পরিচালনা করেন বক্ষব্যধি বিভাগের সহকারী অধ্যাপক ডা. সম্প্রীতি ইসলাম। এবারের দিবসটির প্রতিপাদ্য বিষয় হলোÑভালোভাবে বাঁচি সিওপিডিতে, সবখানে, সবসময় (খরারহম বিষষ রিঃয ঈঙচউ ঊাবৎুনড়ফু, ঊাবৎুযিবৎব). প্রধান অতিথির বক্তব্যে বঙ্গবন্ধু শেখ মুজিব মেডিক্যাল বিশ্ববিদ্যালয়ের মাননীয় উপাচার্য অধ্যাপক ডা. কনক কান্তি বড়–য়া বলেন, করোনাভাইরাস সংক্রমণের এই মহামারীর সময়ে বিশ্ব সিওপিডি দিবস পালন অত্যন্ত তাৎপর্যপূর্ণ। করোনাভাইরাসের সংক্রমণ প্রতিরোধে মাননীয় প্রধানমন্ত্রী মুখে মাস্ক পড়ার যে নির্দেশ দিয়েছেন আমাদের তা অবশ্যই মেনে চলা উচিত। তিনি বলেন, ধুমপান পরিহার ও দুষণমুক্ত পরিবেশ গড়ে তোলার মাধ্যমে সিওপিডি রোগ প্রতিরোধ করা সম্ভব। তিনি আরো বলেন, বঙ্গবন্ধু শেখ মুজিব মেডিক্যাল বিশ্ববিদ্যালয়ের বর্তমান প্রশাসনের পক্ষ থেকে বক্ষব্যধি বিভাগের উন্নয়নে সব ধরণের সহায়তা করা হবে।\nবিশেষ অতিথির বক্তব্যে মাননীয় প্রধানমন্ত্রীর ব্যক্তিগত চিকিৎসক ও ইউজিসির সম্মানিত অধ্যাপক ডা. এ বি এম আব্দুল্লাহ, তামাক জাতীয় দ্রব্য সেবন করা থেকে বিরত থাকা, বায়ুদুষণ প্রতিরোধ করাসহ জনসচেতনতা বৃদ্ধির উপর গুরুত্বারোপ করে বলেন, সিওপিডি একবার হয়ে গেলে সহজে নিরাময় হয় না, তাই প্রতিরোধেই সর্বাধিক গুরুত্ব দিতে হবে। বিশেষ অতিথির বক্তব্যে সম্মানিত উপ-উপাচার্য (শিক্ষা) অধ্যাপক ডা. সাহানা আখতার রহমান বলেন, সিওপিডি প্রতিরোধে এন্টি টোবাকো ক্যাম্পেইন জোরদার করতে হবে। বিশেষ অতিথির বক্তব্যে সম্মানিত উপ-উপাচার্য (প্রশাসন) অধ্যাপক ডা. মুহাম্মদ রফিকুল আলম তাঁর বক্তব্যে সিওপিডি উপর গবেষণা কার্যক্রম পরিচালনার উপর গুরুত্বারোপ করেন। বিশেষ অতিথির বক্তব্যে সম্মানিত উপ-উপাচার্য (গবেষণা ও উন্নয়ন) অধ্যাপক ডা. মোঃ জাহিদ হোসেন বলেন, সিওপিডি প্রতিরোধের জন্য সম্মিলিত প্রয়াসের মাধ্যমে বায়ুদুষণ সর্বনি¤œ পর্যায়ে নিয়ে আসতে হবে।\nসভাপতির বক্তব্যে বঙ্গবন্ধু শেখ মুজিব মেডিক্যাল বিশ্ববিদ্যালয়ের সম্মানিত কোষাধ্যক্ষ অধ্যাপক ডা. মোহাম্মদ আতিকুর রহমান বলেন, করোনা মহামারী রোগটির আবির্ভাবে প্রমাণিত হয়েছে রেসপিরেটরি মেডিসিন বিভাগ সামগ্রিক প্রেক্ষাপটে কতবেশী গুরুত্বপূর্ণ। তিনি তার বক্তব্যে সিওপিডি ও করেনাভাইরাসে আক্রান্ত রোগীদের উন্নত চিকিৎসাসেবা প্রদানের জন্য বক্ষব্যধি বিভাগের আরো উন্নয়নের প্রয়োজনীয়তার কথা তুলে ধরেন। তিনি আরো বলেন, ধুমপান না করা, কলকারখানা ধোঁয়াসহ সকল ধরণের ধোঁয়া থেকে দূরে থাকা, তামাক চাষ বন্ধ করা এবং তামাক জাতীয় দ্রব্য বিক্রয় নিষিদ্ধ করার মাধ্যমে সিওপিডিও রোগ অনেকটাই বিনাস করা সম্ভব। বঙ্গবন্ধু কন্যা মাননীয় প্রধানমন্ত্রী শেখ হাসিনার নির্দেশনা অনুযায়ী তামাক মুক্ত দেশ গড়তে সবাইকে এগিয়ে আসতে হবে। তবেই সিওপিডি রোগ প্রতিরোধ করা সম্ভব হবে।\nবঙ্গবন্ধু শেখ মুজিব মেডিক্যাল বিশ্ববিদ্যালয়ের সম্মানিত কোষাধ্যক্ষ ও বক্ষব্যধি বিশেষজ্ঞ অধ্যাপক ডা. মোহাম্মদ আতিকুর রহমান আরো জানান, শ্বাসতন্ত্রের জটিল রোগ সিওপিডি ধূমপায়ীদের বেশি হতে দেখা যায়। এটা ফুসফুসের একটা অসুখ যাতে নিঃশ্বাস নিতে অসুবিধা হয়। সময়ের সঙ্গে সঙ্গে এটা ধীরে ধীরে বাড়তে থাকে। সিওপিডি-র ফলে কাশি দেখা দেয়, সেই সঙ্গে কফ, নিঃশ্বাসে সাঁ সাঁ শব্দসহ নানা উপসর্গ থাকে। ধূমপানের সঙ্গে এই অসুখটি যুক্ত। যাদের এটা হয়, তাঁদের অনেকেই ধূমপান করেন বা এককালে করতেন। এছাড়া বাতাসের দূষণ, ধুলো, ধোয়া, ইত্যাদি যা আমাদের ফুসফুসে প্রদাহের সৃষ্টি করে তাদের জন্যেও এই রোগটি দেখা দিতে পারে। ২০০২ সাল থেকে জনগণের মাঝে সচেতনতা বৃদ্ধির লক্ষ্যে এই দিবসটি প্রতিপালিত হয়ে আসছে। বিশ্ব স্বাস্থ্য সংস্থার মতে, পৃথিবীতে সিওপিডি (ঈঙচউ) রোগীর সংখ্যা ৮০ মিলিয়ন। এক পরিসংখ্যান মতে, ২০০৫ সালে তিন মিলিয়ন লোক এই রোগে রোগে মারা গেছেন। ২০০২ সালে সেখানে সিওপিডি রোগ মৃত্যুর ৫ম কারণ হিসাবে চিহ্নিত হয়েছিল, নিকট ভবিষ্যতে তা ৩য় মৃত্যুরর কারণ হতে যাচ্ছে বলে ধারণা করা হচ্ছে।\nঢাকা মহানগরীতে বক্ষব্যাধি বিভাগ, বিএসএমএমইউ কর্তৃক পরিচালিত পরিসংখ্যানে দেখা গেছে, এখানকার ৩৫ বছরের উর্ধ্বের জনসংখ্যার ১১.৪ ভাগ সিওপিডি রোগে আক্রান্ত। তাদের মধ্যে ১১.৭ ভাগ পুরুষ এবং ১০.৬ ভাগ মহিলা। সিওপিডি রোগ প্রতিরোধে তামাকের চাষ ও উৎপাদন বন্ধ করতে হবে। সিগারেট ও তামাক কোম্পানীগুলো বন্ধ হলে হ্রাস পাবে সিওপিডি-তে আক্রান্ত রোগীর সংখ্যা, সেই সঙ্গে স্বাস্থ্যখাতের ব্যয়ও অনেকটাই কমে আসবে। কারণ ধূমপান ও তামাজাত দ্রব্য সেবনের কারণে শ্বাসকষ্ট, ক্যান্সারসহ মানুষ বিভিন্ন জটিল রোগে আক্রান্ত হচ্ছে। তিনি আরো বলেন, ধূপপান পরিহার ও পরিবেশ দূষণ রোধের মাধ্যমে সিওপিডি রোগ প্রতিরোধ করা যায়। বর্তমানে মহিলা ধূমপায়ীদের সংখ্যা বৃদ্ধি পাচ্ছে-এটাও প্রতিরোধ করতে হবে। ছবি: মোঃ আরিফ খান। নিউজ: প্রশান্ত মজুমদার।\n৭৫০৫ কোটি টাকা ব্যয়ে ৫ প্রকল্পের অনুমোদন


'ভারতবর্ষ ধর্মনিরপেক্ষ দেশ', কঙ্গনাকে সপাটে দিলেন শাবানা আজমি\n‘ভারতবর্ষ ধর্মনিরপেক্ষ দেশ’, কঙ্গনাকে সপাটে দিলেন শাবানা আজমি\nথাপ্পড় শব্দ দিয়েও মারা যায়। বলিউডের ‘বিগড়ি বেটিকে’ তেমনই শব্দের চড় কষালেন আরেক অভিনেত্রী শাবানা আজমি। মনে করিয়ে দিলেন ‘ভারতবর্ষ এক ধর্মনিরপেক্ষ দেশ।’\nকিন্তু দোষ কি শুধুই কঙ্গনা রানাওয়াতের! হ্যাঁ পাবলিক ফিগার হিসেবে নিশ্চয়ই তিনি জনসাধারণের ভাবনাকে রিপ্রেসেন্ট করেন, বিশেষ করে তিনি যখন শিল্পক্ষেত্রের গন্ডি ভেঙে সরাসরি বক্তব্য দিতে দাঁড়িয়ে পড়েন হাত তুলে। রাজনৈতিক সচেতন বলে পরিচিত অভিনেত্রী কঙ্গনা রানাওয়াতের অবস্থা অনেকটা তাই। কিন্তু কোন জনসাধারণের প্রতিনিধিত্ব করেছেন কঙ্গনা? যারা বোঝেননা ‘পর্দাপ্রথার বিরোধিতা’ আর ‘ধর্মীয় অধিকারে হস্তক্ষেপ’ এক নয়! সেই জনসাধারণকে প্রতিনিধিত্বই করে তাদের ভ্রম সংশোধনের বদলে, তাদেরই ভ্রান্ত ভাবনাকে উস্কে দিচ্ছেন বিজেপি ঘনিষ্ঠ ‘ইতিহাসের ছাত্রী’ অভিনেত্রী কঙ্গনা রানাওয়াত?\nবর্তমান পরিস্থিতি আঙুল দিয়ে দেখাচ্ছে, রাজনৈতিক নেতানেত্রীরা আসলে মানুষজনকে ‘ভেড়ার পাল’ মনে করে তাদের ভাবনায় কী গভীর প্রচ্ছন্ন প্রভাব ফেলে নিজেদের উদ্দেশ্য হাসিল করে থাকেন। আর ধর্মের মতো একটি স্পর্শকাতর বিষয় হলে তো কথাই নেই। ‘মুসলমান’ শব্দটা শুনলেই হলো! পাকিস্তান, আফগানিস্তান, ইরান, ইরাক, তুরস্ক, কাশ্মীরের যেখা‌নে যত ‘ইসলামের’ নিদর্শন সবকিছুর বাপবাপান্ত উদ্ধার করে ছাড়বেন! আর সেইসব রাজনৈতিক দলের সামনে যখন একজন সুন্দরী সেলেব্রিটি দাঁড়িয়ে যান তাহলে তো কথাই নেই! তেমনই সাম্প্রতিক কর্ণাটক বিতর্কে উস্কানি দিতে সোশ্যাল মিডিয়ায় চমক লাগাতেই হঠাৎ উদয় হয়েছিলেন অভিনেত্রী কঙ্গনা রানাওয়াত। এসে এমন একটি মন্তব্য করে বসলেন যার সাথে মূল ঘটনার কোনও সম্পর্কই নেই!\nদুটি ছবি পোস্টিয়ে কঙ্গনা আমাদের দেশের মুসলিম মেয়েদের উপদেশ দেন, “যদি সাহস দেখাতেই হয়, তবে আফগানিস্তানে গিয়ে বোরখা খুলে ঘুরে দেখান!” কঙ্গনা সম্ভবত পর্দায় ঘোড়া ছুটিয়ে, লম্ফঝম্প করে নিজেকে বাস্তবের মালালা ইউসুফজাই ভেবে বসেছেন! যা সত্যিকারের হতে ধক লাগে। ভারতের ইতিহাসের ছাত্রী কঙ্গনার কাছে প্রশ্ন করছেন জনসাধারণের একাংশ — তিনি নিজে একজন মেয়ে হয়ে একদল বখাটে বাঁদরের এই উন্মত্ত আচরণকে সমর্থন করলেন কীকরে? শিক্ষাপ্রাঙ্গনে একলা একটি বোরখা পরা মেয়েকে অতিষ্ঠ করে, তার ‘ইনফিরয়রিটি’কে’কে খুঁচিয়ে আল্লাহু আকবর বলে প্রতিবাদ জানাতে বাধ্য করার, ইচ্ছাকৃত ধর্মীয় সংঘাতে উস্কানি দেওয়াটাকে সুস্থ রুচির পরিচয় বলে মনে হলো কীকরে ‘থালাইভি’ অভিনেত্রীর? ভেবে শুধু শাবানা আজমিই নন, তাঁর ভক্তকুলের একাংশও রীতিমতো হতবাক বনে যাচ্ছেন।\nকিন্তু জনগণের সচেতন মহলের খুব কিয়দংশই ‘মাইনরিটি’ সম্পর্কে সঠিক ধারণা পোষণ করেন। সংখ্যালঘু শুধুই সংখ্যা দিয়ে বিচার করা যায়না। পাক-প্রদেশে হিন্দুরা যতটা মাইনর, আমাদের দেশেও মুসলিমরা ঠিক তাই। তফাৎ শুধু ধর্মনিরপেক্ষ চেতনায়। কারণ ধর্মের ভিত্তিতে গঠিত রাষ্ট্রের কাছে উদারনীতি আশা করা যায়না। কিন্তু ভারতবর্ষ পাকিস্তান বা আফগানিস্তান নয়। যে ভারতবর্ষের সম্পূর্ণ ইতিহাস ভুলিয়ে একদল ধর্মান্ধ রাজনীতিবিদ যেই চেতনাকে ক্ষতিগ্রস্ত করার চেষ্টা করেই চলেছেন। বোরখা প্রসঙ্গে সেই কথাটাই কঙ্গনা রানাওয়াতকে মনে করিয়ে দিলেন অভিনেত্রী শাবানা আজমি। তিনি একটি সাধারণ এবং তীক্ষ্ণ প্রশ্ন রেখেছেন, “আমি যতদূর জানি, আফগানিস্তান ধর্মকেন্দ্রিক দেশ। আর ভারত ধর্মনিরপেক্ষ দেশ, তাই তো?” এর উত্তর দিতে গেলে কঙ্গনা রানাওয়াতের গাল চড়চড় করে উঠবে।\nসিপাহী বিদ্রোহের ইতিহাস নিয়ে হয়তো গবেষণা করে থাকতে পারেন কঙ্গনা, তবে স্বল্প ইতিহাস চর্চায় ‘গান্ধী বনাম সুভাষ’ আর ‘গান্ধী বনাম গডসে’-র মধ্যে তফাৎ নিরূপণ করার সাধ্য তাঁর নেই। ইতিহাসচর্চার এই একমুখীনতার জন্যই কি ২০১৪ সালকে কঙ্গনা রানাওয়াত ভারতের স্বাধীনতা দিবস বলে মনে করেছেন? সেখানেই অনেকের সংশয়।\nকেন এই ‘ভালোবাসা দিবস’-কে অসভ্য, বর্বর বলেছিলেন তসলিমা নাসরিন!\nআজ ‘ব্ল্যাক ডে’, ভারতীয় সেনাবাহিনীর ৪০ টি গোলাপের মৃত্যুদিন